B4-0223, 0239, 0246, 0257, 0265, 0278 και 0296/95

Ψήφισμα σχετικά με την παραβίαση των ανθρωπίνων δικαιωμάτων στη Νιγηρία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με τη Νιγηρία,

- υπενθυμίζοντας το ψήφισμα της Συνέλευσης Ίσης Εκπροσώπησης ΑΚΕ/ΕΕ της 6ης Οκτωβρίου 1994 (Λιμπρεβίλ - Γκαμπόν) που καταδικάζει τις παραβιάσεις των ανθρωπίνων δικαιωμάτων στη Νιγηρία και ζητεί την απελευθέρωση - χωρίς όρους - του κ. Moshood Abiola,

A. ανησυχώντας για την διατήρηση της εξουσίας από το στρατιωτικό καθεστώς της Νιγηρίας το οποίο, περιφρονώντας την έκκληση της διεθνούς κοινότητας, εξακολουθεί να αγνοεί τα αποτελέσματα των εκλογών του 1994 και να παραβιάζει πολλαπλώς τα δικαιώματα του ανθρώπου,

Β. λαμβάνοντας υπόψη ότι το εν λόγω δικτατορικό καθεστώς καταβάλλει προσπάθειες να συλλάβει τους αρχηγούς της δημοκρατικής αντιπολίτευσης, να διαλύσει τα διευθυντικά όργανα των συνδικάτων και έχει αναστείλει τις θεμελιώδεις πολιτικές ελευθερίες, όπως η ελευθερία λόγου και η ελευθερία του τύπου,

Γ. θορυβημένο από τις σοβαρές παραβιάσεις των ανθρωπίνων δικαιωμάτων στην Ogoniland από τις δυνάμεις ασφαλείας που εκτέλεσαν, χωρίς να προηγηθεί δίκη, τουλάχιστον 50 άτομα και φυλάκισαν άλλα 600 περίπου κατά τη διάρκεια επιδρομών σε 60 χωριά της Ogoniland, στο διάστημα κυρίως μεταξύ Μαΐου και Ιουνίου 1994,

Δ. ιδιαίτερα θορυβημένο από τη διεξαγόμενη δίκη του κ. Ken Saro-Wiwa, συγγραφέα και ηγέτη του «ειρηνιστικού κινήματος για την επιβίωση του λαού Ogoni» (MOSOP), καθώς και άλλων 27 ηγετών της αντιπολίτευσης που συνελήφθησαν και φυλακίστηκαν στις 22 Μαΐου 1994, τους απαγγέλθηκαν κατηγορίες στις 6 Φεβρουαρίου 1995 και πρόκειται να δικαστούν στις 21 Φεβρουαρίου 1995 από έκτακτο στρατοδικείο,

Ε. λαμβάνοντας υπόψη ότι τα 28 αυτά άτομα διαδήλωναν κατά της καταστροφής που προκαλεί η εξόρυξη πετρελαίου στην επαρχία Rivers State και ότι από τότε που το πετρέλαιο ανακαλύφθηκε στη γη τους τη δεκαετία του '50, η φυλή των Ogoni δοκιμάζεται από έναν οικολογικό εφιάλτη: διαρροές πετρελαίου, πετρελαιοαγωγοί διερχόμενοι από κτήματα και χωριά, άγρια καταστολή οιασδήποτε διαμαρτυρίας,

ΣΤ. εκφράζοντας τον φόβο ότι ο κ. Ken Saro-Wiwa, ο οποίος έλαβε το σουηδικό εναλλακτικό Βραβείο Νόμπελ πέρυσι το φθινόπωρο και έχει δηλωθεί ως κρατούμενος για συνειδησιακούς λόγους από τη Διεθνή Αμνηστία, κινδυνεύει να καταδικαστεί σε θάνατο,

1. επανεβεβαιώνει πανηγυρικά το αίτημά του για την άμεση απελευθέρωση του κ. Abiola, του κ. Ken Saro-Wiwa και των άλλων πολιτικών και συνδικαλιστικών ηγετών που είναι φυλακισμένοι για τον αγώνα τους για τη δημοκρατία και την δικαιοσύνη στη Νιγηρία καθώς και όλων των άλλων ατόμων έχουν φυλακισθεί για λόγους πολιτικών πεποιθήσεων[semigr ]

2. απαιτεί όπως οι νιγηριανές αρχές ελευθερώσουν άνευ όρων τους 28 κρατούμενους και σταματήσει να χρησιμοποιεί βία για την καταστολή των διαμαρτυριών[semigr ]

3. καλεί το καθεστώς του Abuja να αναγνωρίσει τα εκλογικά αποτελέσματα της 12ης Ιουνίου 1993 καθώς επίσης την απόφαση του εφετείου της Kaduna που αναφέρει ως παράνομη την σύλληψη του κ. Abiola[semigr ]

4. καλεί τις αρχές της Νιγηρίας να εγκαθιδρύσουν τη δημοκρατική διακυβέρνηση της χώρας, να σεβαστούν πλήρως τις διεθνείς τους υποχρεώσεις όσον αφορά τα ανθρώπινα δικαιώματα και να βελτιώσουν την περιβαλλοντική νομοθεσία και την επιβολή της[semigr ]

5. εξορκίζει τις αρχές της Νιγηρίας να βρούν λύση στα προβλήματα του πληθυσμού Ogoni προστατεύοντας τα δικαιώματα και τον πολιτισμό του[semigr ]

6. ζητεί τη σύσταση ανεξάρτητου και αδέκαστου ερευνητικού σώματος που θα εξετάσει τις δολοφονίες και τις εκτελέσεις χωρίς δίκη στο Ρίβερ Στεϊτ κατά τα έτη 1993 και 1994 και να δημοσιοποιήσει τα πορίσματά της, προσάγωντας στη δικαιοσύνη τους υπεύθυνους, σύμφωνα με τα διεθνή πρότυπα[semigr ]

7. καλεί την Ευρωπαϊκή Ένωση να παρέμβει στις αρχές της Νιγηρίας ώστε η δημοκρατία να καταστεί σεβαστή στη χώρα και να τεθεί τέλος στην παραβίαση των ανθρωπίνων δικαιωμάτων[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Νιγηρίας, την ΟΑΚ, καθώς και στους Συμπροέδρους της Συνέλευσης Ίσης Εκπροσώπησης ΑΚΕ-ΕΕ.